2001/343/EY: Komission päätös, tehty 19 päivänä huhtikuuta 2001, Italian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2001) 1093)



Virallinen lehti nro L 122 , 03/05/2001 s. 0029 - 0029



Komission päätös, tehty 19 päivänä huhtikuuta 2001, Italian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2001) 1093) (Ainoastaan italiankielinen teksti on todistusvoimainen) (2001/343/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(2), ja erityisesti sen 8 artiklan 2 kohdan c alakohdan, sekä katsoo seuraavaa: (1) Italian 18 päivänä joulukuuta 2000 esittämä poikkeusta koskeva pyyntö, joka saapui komissioon 21 päivänä joulukuuta 2000, sisälsi direktiivin 70/156/ETY 8 artiklan 2 kohdan c alakohdassa vaaditut tiedot. Pyyntö koskee paineistettua maakaasua polttoaineena käyttävien luokan M1 kahden ajoneuvotyypin OBD-vaatimuksia. (2) Pyynnössä esitetyt syyt, joiden mukaan kyseiset ajoneuvotyypit ovat direktiivin 70/156/ETY liitteen IV vaatimusten mukaisia, lukuun ottamatta moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annettua neuvoston direktiiviä 70/220/ETY(3), sellaisena kuin se on viimeksi muutettuna komission direktiivillä 1999/102/EY(4), ovat hyvin perusteltuja. (3) Euroopan parlamentin ja neuvoston direktiivin 98/69/EY(5) 2 artiklan 3 kohdassa säädetään, että viimeksi mainitun direktiivin säännökset tulevat voimaan 1 päivänä tammikuuta 2001 vaatimustenmukaisuustodistuksen omaavien luokan M uusien ajoneuvojen osalta. (4) Ajoneuvojen sisäisiä valvontajärjestelmiä (OBD-järjestelmiä) ei ole vielä kehitetty tarpeeksi sellaisia ottomoottorilla varustettuja ajoneuvoja varten, joissa käytetään pysyvästi tai osittain polttoaineena paineistettua maakaasua, eikä niitä sen vuoksi voida vaatia vaatimustenmukaisuustodistuksen omaavien luokan M uusiin ajoneuvoihin ennen vuotta 2004. (5) Tämän päätöksen nojalla myönnettyjen hyväksyntöjen voimassaoloa ei tulisi jatkaa Euroopan parlamentin ja neuvoston direktiivin 2001/1/EY(6) vaatimusten saveltamisen voimaantulon jälkeen vaatimustenmukaisuustodistuksen omaavien luokan M uusien ajoneuvojen osalta. (6) Tässä päätöksessä säädetyt toimenpiteet ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Myönnetään Italialle sen pyytämä poikkeus, joka koskee paineistettua maakaasua polttoaineena käyttävän luokan M1 kahden ajoneuvotyypin valmistamista ja markkinoille saattamista niiden OBD-vaatimusten osalta. 2 artikla Tämän päätöksen nojalla myönnettyjen hyväksyntöjen voimassaolo alkaa 1 päivänä tammikuuta 2001 ja päättyy 31 päivänä joulukuuta 2003. 3 artikla Tämä päätös on osoitettu Italian tasavallalle. Tehty Brysselissä 19 päivänä huhtikuuta 2001. Komission puolesta Erkki Liikanen Komission jäsen (1) EYVL L 42, 23.2.1970, s. 1. (2) EYVL L 203, 10.8.2000, s. 9. (3) EYVL L 76, 6.4.1970, s. 23. (4) EYVL L 334, 28.12.1999, s. 43. (5) EYVL L 350, 28.12.1998, s. 1. (6) EYVL L 35, 6.2.2001, s. 34.